Anamek n yimasagen akken i ten-id-yebder Muhend Akli Salḥi : 1. Amasag : D tamidrant i d-yessekcem Greimas di tesleḍt n tneqqist. Amasag, immal-d tawuri n umigaw di teḥkayt, dayen ixeddem umigaw neɣ dayen i as-xeddmen. Tawuri-agi, teqqen ɣer ṣṣenf n tigawet n umigaw : yal ṣṣenf ittakk-d amasag ɣer bab uzenziɣ-a, amasag dayen ixeddemen akk tawuri, yezmer ad yili d amdan, d aɣersiw, neɣ dayen yellan deg tilawt (amdan, aɣarsiw, taɣawsa) am wakken daɣen i yezmer ad yili d taɣessa (asif, tiẓgi, aḍu ) 2. Amalal : Deg uzenziɣ amesgan (n yinesgan) n Greimas, amalal d agensay yettɛawan amgay ( neɣ amgay aṣaḍ ) deg unadi n kra n tɣawsa ,yettɛawan-it ama s yisalan i-as ittmuddu i waṣaḍ, amalal yezmer ad yili d ayen yesɛan ṛṛuḥ ( amdan , aɣersiw ) neɣ dayen ur nesɛi ṛṛuḥ (asigna, abelaḍ, tiẓuri, asirem ) 3. Amnamar: Deg uzenziɣ amesgan n Greimas, amnamar d amasag i d-izeggen d ugur i win yettnadin (amagay) ɣef tɣawsa. Yezmer ad yili uwadem-agi ula d netta yebɣa ad yessiweḍ ad d-yawi taɣawsa s-wayes iḍmeɛ ad iɣellet (adrim, lḥem zzwaǧ, atg ) yezmer diɣen ad yeili umnamar d aɛekkur kan deg ubrid n umgay - aṣaḍ mi ara yekkat ad d-yawi taɣawsa ( lmaɛna-s, ur yecliɛ umnamar di tɣawsa ) akken yezmer ad yili d ayen ur nesɛi ṛṛuḥ ( tiẓgi, asif, adrar, atg ).